dobbeltsuger
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Piggfinnefisker,Dobbeltsugerfamilien,Diplecogaster
Dobbeltsuger er en fisk i dobbeltsugerfamilien. Dette er den eneste arten i denne familien som finnes i norske farvann.
Beskrivelse Dobbeltsugeren er kun 4–5 centimeter lang, har et flattrykt hode og forkropp og en todelt sugeskive mellom brystfinnene. Fargen er gulaktig med rødlige tegninger og en mørkere flekk bak brystfinnene. Utbredelse og levevis Arten forekommer på stein- og skjellbunn fra Stavanger til Trondheimsfjorden og i Ytre Oslofjord på 20–50 meters dyp. Dobbeltsugeren er å finne i det østlige Atlanterhav og Middelhavet. Eggene legges i tomme muslingskall i juli/august og voktes av foreldrene. Biologien er dårlig kjent; i Norge har vi spesielt dårlig kunnskap om arten. Les mer i Store norske leksikon dobbeltsugerfamilien